Wapadrant - Wat dink jy hiervan?
GEREFORMEERDE KERKE - VOORLEGGING INSAKE GODSDIENSTIGE OPENBARE VAKANSIEDAE IN DIE RSA
Privaatsak X 90 000
(Aandag Mnr. Sipho Mantula).
Baie dankie vir die geleentheid om langs hierdie weg namens die Gereformeerde Kerke in Suid-Afrika (GKSA) 'n voorlegging te kan maak ten opsigte van die besinning oor openbare vakansiedae, meer in die besonder:
Ds. Anton van Rensburg van Paarl sal die openbare sitting op 28 Junie te Kaapstad bywoon en verdere mondelinge toeligting gee.
1. Amptelike standpunt van en praktyk in die GKSA:
Volgens artikel 67 van ons Kerkorde word die onderhouding van die Christelike feesdae aan die vryheid van die plaaslike kerk oorgelaat. Christelike feesdae soos Goeie Vrydag en Kersfees word nie as heilige dae beskou nie. Daar is dus geen gewetensbinding teenoor ons eie lidmate in diè verband nie, en daar is enkele gemeentes wat die dae nie onderhou nie. Tog is dit so dat verreweg die oorgrote meerderheid van gemeentes en lidmate hierdie dae onderhou, dat hulle dit kosbaar ag en dat dit 'n belangrike plek op hul gemeentekalenders inneem. Die dae het veral in familie- en
gesinsverband 'n belangrike betekenis.
2. Goeie Vrydag en Kersfees wêreldwyd en histories belangrike Christelike feesdae:
Christene van oor die hele wêreld ag hierdie feesdae as baie belangrik en internasionaal word hierdie dae deur die meeste lande by wyse van openbare vakansiedae herdenk. Die oorsprong van hierdie feesdae dateer terug na die eerste eeue van die bestaan van die Christendom.
Het Christene 'n reg op publieke vakansiedae?
Hierdie week in die media is daar weer groot kontroversie oor publieke vakansiedae. Wat is jou opinie hieroor? Het Christene 'n reg op publieke vakansiedae? Hierby ingesluit 'n paar skakels vir meer agtergrond rondom hierdie vraagstuk: